SL Uradni list Evropske unije C 188/18

Objava vloge za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2014/C 188/07)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo za spremembo.

VLOGA ZA SPREMEMBO

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (2)

VLOGA ZA SPREMEMBO V SKLADU S ČLENOM 9

„MANTEQUILLA DE SORIA“

Št. ES: ES-PDO-0105-01110 – 19.4.2013

ZGO ( ) ZOP ( X )

1. Postavka v specifikaciji proizvoda, na katero se sprememba nanaša

—

☐

—

☒

—

☐

—

☒

—

☒

—

☐

—

☒

—

☒

—

☒

2. Vrsta spremembe

—

☒

—

☐

—

☐

—

☐

3. Spremembe

Dokazilo o poreklu

Ta oddelek je bil preoblikovan tako, da vsebuje jasnejši opis postopkov nadzora za zagotavljanje kakovosti in porekla zadevnih vrst masla, nepotrebni podatki pa so bili izbrisani.

Zahteve v zvezi s prvotno oceno gospodarskih subjektov so bile umaknjene zaradi prilagoditve zahtevam direktive o storitvah.

Zahteve v zvezi z odobritvijo in nadzorom s strani Regulativnega sveta so bile izbrisane, da ne bi omejevale prostega pretoka.

Metoda pridobivanja

Točka 1 tega oddelka zdaj vključuje zahtevo v zvezi s prehrano živali, ki jo morajo izpolnjevati kmetijska gospodarstva, ki proizvajajo mleko, iz katerega je izdelano maslo z ZOP.

V opisu postopka za izločanje smetane je bila ugotovljena napaka, ki jo je treba popraviti. Ta priložnost je bila izkoriščena za popolno spremembo tega oddelka.

Tako so bile izbrisane podrobnosti v zvezi s postopki notranjega nadzora, ki se izvajajo v obratu ob dobavi mleka, saj ni nobene potrebe po njihovi vključitvi v specifikacijo.

Izbrisano je bilo besedilo, ki se nanaša na hlajenje z uporabo plošč, saj velja, da metoda hlajenja, ki se uporablja, ni pomembna, in tako so odprte možnosti za morebiten tehnološki napredek na tem področju.

Spremenjeni so bili nekateri temperaturni razponi, ki so bili po nepotrebnem strogo določeni, na primer za konzerviranje mleka, izpiranje maščobe z vodo itd., in so bili zelo majhni (od 2 do 4 °C), saj so strokovnjaki potrdili, da razpon od 1 do 6 °C zadostuje za ohranjanje lastnosti proizvoda skozi celoten postopek proizvodnje, ne vpliva na končni proizvod ter je bolj usklajen s parametri tehnologije in strojev, ki se uporabljajo. Torej bi zadostovalo, da se določi najvišja temperatura 6 °C.

Kot je navedeno, je bil odstavek, v katerem je opisan postopek za izločanje smetane, v celoti nadomeščen, saj je bilo besedilo pomanjkljivo. Tako se besedilo:

„Mleko se termično obdela (toplotna obdelava, ki traja 15 sekund pri temperaturi od 57 do 68 °C) s ploščo za toplotno obdelavo, nato se opravi centrifugiranje, s katerim se mleko posname in očisti. Smetana, ki se pridobiva pri temperaturi od 30 do 40 °C, mora imeti, dokler ni pasterizirana, vsebnost maščob od 38 do 45 % m/m in kislost manj kot 13 °Dornic. Nato se ohladi in konzervira pri temperaturi od 2 do 4 °C, dokler ni pasterizirana.“

zdaj glasi:

„Mleko se termično obdela, da se posname in očisti. Med tem postopkom se s centrifugiranjem, pri temperaturi od 40 do 55 °C, izloči smetana. Smetana mora imeti vsebnost maščob od 38 do 45 % m/m in kislost manj kot 13 °Dornic ali drugo enakovredno vrednost. Nato se ohladi in konzervira pri temperaturi 6 °C ali manj, dokler ni pasterizirana.“

Temperatura termične obdelave (od 57 do 68 °C) je temperatura, ki jo mleko doseže na koncu, po izločitvi smetane, zato ta parameter ni pomemben niti za pridobivanje smetane niti za nadaljnji postopek izdelave masla. Temperatura, pri kateri se smetana običajno izloči, znaša od 40 do 55 °C, kar je razpon, ki ga priporočajo proizvajalci opreme, saj omogoča izločanje in preprečuje razbijanje maščobnih kroglic pri mehanskem delovanju ter s tem zmanjšuje delovanje lipaz in upočasnjuje procese razgradnje. Vse to potrjujejo naslednje publikacije: „Tehnologija mlečnih izdelkov“ („Technology of dairy products“) avtorja Ralpha Earlyja (Blackie Academia & Professional), poglavje 7 „Tehnologija pasterizacije smetane“ („Cream pasteurization technology“) v biltenu IDF št. 271 „Pasterizacija smetane“ („Pasteurization of Cream“) avtorja T. Bøgha-Sørensena, „Posebna obdelava različnih vrst smetane“ („Tratamiento específico para diferentes tipos de nata“) avtorja Carlosa Gandolfa (www.agroterra.es) in poglavje 8 priročnika „Priročnik za predelavo mleka“ („Dairy Processing Handbook“) (Tetra Pak Processing Systems AB, 2003).

Podobno je v prihodnosti odprta možnost določanja kislosti smetane z drugimi enako veljavnimi metodami, kot je merjenje v enotah pH.

V zvezi s pasterizacijo smetane so bili izbrisani parametri pasterizacije, saj so neločljivo povezani z opredelitvijo te vrste toplotne obdelave, ki je poleg tega ena od kritičnih kontrolnih točk za industrijo.

V zvezi z zorenjem smetane je bila izbrisana zahteva, da je treba postopek zorenja prekiniti, ko kislost smetane doseže med 18 in 28 °Dornic, saj merilo za upočasnitev zorenja ni vrednost kislosti, ampak čas, ki je potekel od začetka procesa (od 12 do 15 ur), torej čas delovanja fermentov.

V zvezi s to fazo je bila izbrisana zahteva, da se mora smetana hladiti štiri ure, saj je približen čas, ki je potreben, da se smetana ohladi, odvisen od velikosti serije in zato trajanje ni vedno enako. Poleg tega se, medtem ko je smetana v posodi, še naprej stalno preverja temperatura, tako da ostane nespremenjena. V zvezi s časom, ko je smetana v posodi, ne obstaja nobeno tveganje za poslabšanje.

Zahteva, da je treba v fazi gnetenja vsebnost vlage v maslu preveriti z infrardečo tehtnico, je bila izbrisana, tako da se lahko uporabljajo druge tehnike preverjanja.

Označevanje

Zahteve v zvezi z odobritvijo in nadzorom s strani Regulativnega sveta so bile izbrisane, da ne bi omejevale prostega pretoka.

Vključena je bila slika logotipa proizvoda, čeprav njena uporaba na etiketi ni več obvezna.

Nacionalne zahteve

Veljavna zakonodaja, ki se nanaša na zaščitene označbe porekla in zaščitene geografske označbe, je bila posodobljena.

Nadzorni organ

Nadzorni organ je zdaj Instituto Tecnológico Agrario de Castilla y León, ki ima vlogo pristojnega organa.

Skupina, ki zahteva predlagane spremembe, je Regulativni svet za ZOP „Mantequilla de Soria“, ki zastopa sektorja proizvodnje mleka in masla v provinci Soria ter za katerega velja, da ima legitimen interes za spremembo specifikacije.

ENOTNI DOKUMENT

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (3)

„MANTEQUILLA DE SORIA“

Št. ES: ES-PDO-0105-01110 – 19.4.2013

ZGO ( ) ZOP ( X )

1. Ime

„Mantequilla de Soria“

2. Država članica ali tretja država

Španija

3. Opis kmetijskega proizvoda ali živila

3.1 Vrsta proizvoda

Skupina 1.5 Olja in masti (maslo, margarina, olje itd.)

3.2 Opis proizvoda, za katerega se uporablja ime iz točke 1

Vrste masla, ki so izdelane iz maščobe, pridobljene iz mleka krav pasem frizijka in pardo-alpina ali krav, ki so mešanica obeh pasem, ki izvira iz kmetijskih gospodarstev za proizvodnjo mleka v nekaterih občinah province Soria.

Z označbo „Mantequilla de Soria“ bodo zaščitene tri vrste masla, ki se izdelujejo na tradicionalen način: naravno, slano in sladko maslo.

Njihove fizikalne, kemijske in organoleptične lastnosti so naslednje:

1. Naravno maslo: Fizikalne in kemijske lastnosti: — Vsebnost maščob: najmanj 82 % m/m — Nemastne suhe snovi mleka: največ 2 % m/m — Vsebnost vlage: največ 16 % m/m Organoleptične lastnosti: Barva je slonokoščena do slamnato rumena. Ima rahel do srednje močan vonj po diacetilu. Rahlo kiselkast okus. Dokaj hitro se stopi v ustih. Je povprečne židkosti. Ima aromo sveže smetane. V ustih pusti srednje močan okus.

2. Slano maslo: Fizikalne in kemijske lastnosti: — Vsebnost maščob: najmanj 80 % m/m — Nemastne suhe snovi mleka: največ 4 % m/m — Vsebnost vlage: največ 16 % m/m — Natrijev klorid: največ 2,5 % m/m Organoleptične lastnosti: Barva je zelo bleda do slonokoščena. Pri rezanju je rahlo zrnato. Ima rahel vonj po kisli smetani in močan slan okus. Dokaj hitro se stopi v ustih. Je povprečne židkosti. Ima aromo smetane. V ustih pusti rahel okus.

3. Sladko maslo: Fizikalne in kemijske lastnosti: — Vsebnost maščob: najmanj 39 % m/m — Nemastne suhe snovi mleka: največ 35 % m/m — Vsebnost vlage: največ 25 % m/m — Saharoza: od 20 do 35 % m/m — Dodatki: betakaroten in/ali karminski barvni izvleček za obarvanje obloge Organoleptične lastnosti: Barva je koščena, razen obloge, ki ima oranžen ali rožnat barvni odtenek. Pri rezanju je podobno peni, mehko ali rahlo odprti, vendar je kompaktno, z nepravilnimi prazninami, velikosti od zrn belega sladkorja do zrn riža. Ima vonj po diacetilu z odtenkom karameliziranega sladkorja. Ima močan sladek okus, ki je rahlo kiselkast. Hitro/precej hitro se stopi v ustih. Je povprečne židkosti. Ima rahlo rastlinsko aromo smetane. V ustih pusti zmeren do močan okus.

3.3 Surovine (samo za predelane proizvode)

Mleko, iz katerega se izdeluje maslo, prihaja iz živinorejskih gospodarstev na opredeljenem geografskem območju v provinci Soria. To je najhladnejši del province, ki leži na najvišji nadmorski višini, s tradicijo proizvodnje mleka in pašniki na trdi, suhi zemlji, z značilnim rastlinstvom, ki daje mleku posebne lastnosti, ki se nato prenesejo na maslo.

3.4 Krma (samo za proizvode živalskega izvora)

Sistem krmljenja, ki ga določajo podnebni dejavniki in razpoložljivost naravnih virov, vključuje pašo v običajnih obdobjih leta, medtem ko preostalo prehrano živali sestavljajo silaža, seno, mleta zrna in/ali krma, ki v največji možni meri izvirajo iz opredeljenega območja,.

3.5 Posebni proizvodni postopki, ki jih je treba izvajati na opredeljenem geografskem območju

Proizvodnja mleka in masla morata potekati znotraj opredeljenega geografskega območja.

3.6 Posebna pravila za rezanje, ribanje, pakiranje itn.

—

3.7 Posebna pravila za označevanje

Besedilo ali oznake na embalaži, v kateri je zaščiteno maslo, mora vsebovati izraza „Denominación de Origen Protegida“ in „Mantequilla de Soria“.

Zaščitene vrste masla, ki so namenjene prehrani, morajo imeti oznako skladnosti označbe. To je sekundarna oznaka, ki je ni mogoče ponarediti ali ponovno uporabiti in je pritrjena na embalažo pred odpremo.

Sekundarne oznake morajo vsebovati logotip označbe in črkovno-številčno kodo, ki omogoča sledljivost. Koda pri naravnem maslu je na zlatem traku, pri sladkem na rožnatem in pri slanem na modrem traku.

4. Jedrnata opredelitev geografskega območja

Območje, na katerem mora potekati proizvodnja mleka in masla Mantequilla de Soria, obsega naslednjih 169 občin v provinci Soria:

Abejar, Adradas, Ágreda, Alconaba, Alcubilla de Avellaneda, Aldealafuente, Aldealices, Aldealpozo, Aldealseñor, Aldehuela de Periáñez, Las Aldehuelas, Alentisque, Aliud, Almajano, Almaluez, Almarza, Almazán, Almazul, Almenar de Soria, Arancón, Arcos de Jalón, Arévalo de la Sierra, Ausejo de la Sierra, Barca, Bayubas de Abajo, Bayubas de Arriba, Beratón, Berlanga de Duero, Blacos, Bliecos, Borjabad, Borobia, Buberos, Buitrago, Burgo de Osma-Ciudad de Osma, Cabrejas del Campo, Cabrejas del Pinar, Calatañazor, Caltojar, Candilichera, Cañamaque, Carabantes, Carrascosa de Abajo, Carrascosa de la Sierra, Casarejos, Castilfrío de la Sierra, Castillejo de Robledo, Castilruiz, Centenera de Andaluz, Cerbón, Cidones, Cigudosa, Cihuela, Ciria, Cirujales del Río, Coscurita, Covaleda, Cubilla, Cubo de la Solana, Cueva de Ágreda, Dévanos, Deza, Duruelo de la Sierra, Escobosa de Almazán, Espeja de San Marcelino, Espejón, Estepa de San Juan, Frechilla de Almazán, Fresno de Caracena, Fuentearmegil, Fuentecambrón, Fuentecantos, Fuentelmonge, Fuentelsaz de Soria, Fuentepinilla, Fuentes de Magaña, Fuentestrún, Garray, Golmayo, Gómara, Gormaz, Herrera de Soria, Hinojosa del Campo, Langa de Duero, La Losilla, Magaña, Maján, Matalebreras, Matamala de Almazán, Medinaceli, Miño de San Esteban, Molinos de Duero, Momblona, Monteagudo de las Vicarías, Montenegro de Cameros, Morón de Almazán, Muriel de la Fuente, Muriel Viejo, Nafría de Ucero, Narros, Navaleno, Nepas, Nolay, Noviercas, Ólvega, Oncala, Pinilla del Campo, Portillo de Soria, La Póveda de Soria, Pozalmuro, Quintana Redonda, Quintanas de Gormaz, La Quiñoneria, Los Rábanos, Rebollar, Recuerda, Renieblas, Reznos, Rioseco de Soria, Rollamienta, El Royo, Salduero, San Esteban de Gormaz, San Felices, San Leonardo de Yagüe, San Pedro Manrique, Santa Cruz de Yanguas, Santa María de Huerta, Santa María de las Hoyas, Serón de Nájima, Soliedra, Soria, Sotillo del Rincón, Suellacabras, Tajahuerce, Tajueco, Talveila, Tardelcuende, Taroda, Tejado, Torlengua, Torreblacos, Torrubia de Soria, Trévago, Ucero, Vadillo, Valdeavellano de Tera, Valdegeña, Valdelagua del Cerro, Valdemaluque, Valdenebro, Valdeprado, Valderrodilla, Valtajeros, Velamazán, Velilla de La Sierra, Velilla de los Ajos, Viana de Duero, Villaciervos, Villanueva de Gormaz, Villar del Ala, Villar del Campo, Villar del Río, Los Villares de Soria, Villaseca de Arciel, Vinuesa, Vizmanos, Vozmediano, Yanguas.

5. Povezava z geografskim območjem

5.1 Posebnosti geografskega območja

Lastnosti masla „Mantequilla de Soria“ so povezane z njegovo izdelavo iz mleka krav, krmljenih s proizvodi, pridobljenimi v posebnih podnebnih razmerah in na določeni nadmorski višini, kar daje maslu njegove tipične lastnosti.

Provinca Soria leži na povprečni nadmorski višini 1 026 m. Je ena izmed najvišje ležečih provinc z najbolj hribovito pokrajino na španski Meseti. To prispeva k izjemno ostrim podnebnim razmeram.

Zajema območja na zelo visoki nadmorski višini, tj. nad 1 500 m, kjer se lahko pašniki uporabljajo za pašo samo poleti, srednje visoka območja z nadmorsko višino od 1 000 do 1 500 m, ki so močno porasla z gozdovi, čeprav so na njih tudi pašniki, ki se lahko uporabljajo za pašo od spomladi do jeseni, prehodna območja na višini od 900 do 1 000 m, ki se, ker niso primerna za uporabo kot obdelovalna zemljišča, uporabljajo za pašo skoraj vse leto, in območja na višini manj kot 900 m, ki se uporabljajo večinoma za gojenje poljščin. Poljščine, ki se najpogosteje gojijo na nenamakanih zemljiščih, so žita in krmne rastline, koruza pa se goji na namakanih zemljiščih v najnižje ležečih dolinah na jugu province. Opredeljeno geografsko območje ne vključuje bolj vročih območij na jugu province, ki ležijo na nižji nadmorski višini ter nimajo tradicije proizvodnje mleka in masla.

Prosta paša živine je tipična značilnost pokrajine v provinci Soria.

Narava na območju pašnikov, kjer je zemlja trda in suha, z značilnim rastlinstvom, daje mleku posebne lastnosti, ki se nato prenesejo na maslo.

Tako pri tradicionalni ročni izdelavi masla v pinji (manzadero) kot pri kontinuirnem stroju, ki se uporablja danes, gre za enak način vezave maščobnih kroglic v smetano. V pinji so se zrna obdelovala ročno na način, ki je podoben metenju, dokler se niso zlepila. Sedanji kontinuirni maslarski stroji z vrtenjem in pritiskom ustvarijo podoben učinek.

5.2 Posebnosti proizvoda

Posebnost izdelave tega masla je, da se mlečni fermenti ne dodajo na začetku faze zorenja, ampak po 3 ali 4 urah, da se doseže boljši končni učinek in da maslo dobi posebne lastnosti.

Sirup za sladko vrsto masla se izdeluje po starih receptih in proizvod je predstavljen na tradicionalen način.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Obstajajo številni zgodovinski viri, ki potrjujejo zgodovino masla „Mantequilla de Soria“: pričevanja, članki, informacije itd. od leta 1845 pa do danes, ki kažejo, da ima proizvod nedvomno bogato tradicijo in zgodovino, zato je njegovo ime dobro znano in priznano.

Ker je območje zelo redko poseljeno in mu zato mediji namenjajo le malo pozornosti, so razlog za sloves proizvoda lahko le posebne lastnosti mleka in proizvodnega postopka, katerih rezultat je maslo, ki ga potrošniki zelo cenijo.

Orografija območja prispeva k skrajnim podnebnim razmeram, ki določajo naravo in sestavo pašnikov ter poljščin, s katerimi se hrani živina. Njena prehrana vpliva na sestavo maščobnih kislin mleka in daje mleku posebne lastnosti, ki se prenašajo na maslo.

Poleg tega lokalne tradicije, kot sta uporaba tradicionalne pinje za izdelavo masla (manzadero) in neprekinjen postopek metenja, pomenijo, da se proizvod pridobiva na poseben način, ki vpliva tudi na njegove lastnosti.

Izključno na tem območju obstaja tudi tradicija, da v slaščičarnah iz naravnega masla izdelujejo sladko maslo.

Sklic na objavo specifikacije

(člen 5(7) Uredbe (ES) št. 510/2006 (4))

http://www.itacyl.es/opencms_wf/opencms/informacion_al_ciudadano/calidad_alimentaria/4_condiciones_DOP/index.html

(1) UL L 343, 14.12.2012, str. 1.

(2) UL L 93, 31.3.2006, str. 12. Nadomeščena z Uredbo (EU) št. 1151/2012.

(3) Nadomeščena z Uredbo (EU) št. 1151/2012.

(4) Glej opombo 3.